Lance Armstrong tart met tweet | Nuus24
Lance Armstrong tart met tweet
Top-fietsjaer van SA oor opkikkers gekors
Parys - 'n Twitter-foto van fietsry se gevalle held, Lance Armstrong, wat op 'n rusbank by sy sewe geraamde Tour de France-truie lê, het gemengde reaksie onder ondersteuners ontlok."Terug in Austin en lê maar net hier rond," het Armstrong Sondag getweet, 'n maand nadat die Amerikaanse agentskap teen verbode middels (Usada) sy loopbaan-rekord skoongevee en hom van sy sewe Tour de France-titels gestroop het.Teen Sondagmiddag het meer as 100 000 Twitter-gebruikers dié foto gesien, maar reaksie het gewissel. Sommige mense het benadruk dat hulle steeds die Amerikaner ondersteun, terwyl ander hom as 'n skelm beskryf het.Die woorde "Sewemalige Tour de France-wenner" het op 23 Oktober van Armstrong se Twitter-profiel verdwyn ure nadat die Internasionale fietsryvereniging (UCI) sy lewenslange skorsing vir die gebruik van verbode middels bekragtig het.Vir die jongste sportnuus volg Nuus24Sport op Twitter.– Sport24